Jesús Rafael Soto
<s>Jesús Rafael Soto (Ciudad Bolívar, 5. lipnja 1923. – Pariz, 14. siječnja 2005.) bio je venezuelanski umjetnik, slikar i kipar te jedan od najznačajnijih predstavnika op arta i kinetičke umjetnosti; Soto je danas jedan od globalno najpoznatijih venezuelanskih umjetnika.</s>

<s>Rodio se u gradu Ciudad Bolívar, gdje je i započeo svoju umjentničku karijeru; još kao dječak, Soto je izrađivao filmske postere za lokalne korisnike.</s><s>Formalno umjetničko obrazovanje stekao je u Caracasu.</s><s>Od 1947. do 1950. bio je ravnatelj u školi Escuela de Artes Plasticas, nakon čega odlazi u Pariz, gdje surađuje s Yaacovom Agamom, Jeanom Tinguelyjem i Victorom Vasarelyjem, ali i drugim modernim umjetnicima.</s><s>U umjetničkom svijetu probio se tokom 50-ih i 60-ih godina i to serijom slika geometrijske apstrakcije i minimalizma.</s><s>Nešto kasnije, posvetio se op artu i, posebice, kinetičkoj umjetnosti preko svog kiparskog rada.</s>

<s>Od 70-ih pa nadalje, njegov je ugled bio toliki da su mu djela izlagana u najuglednijim svjetskim muzejima, poput MoMA-e ili Guggenheima u New Yorku te Centra Pompidou u Parizu.</s><s>Godine 1973., u njegovom rodnom gradu otvoren je muzej u njegovu čast, a kojega je dizajnirao ugledni arhitekt Carlos Raúl Villanueva.</s><s>Njegova djela se danas nalaze u muzejskim kolekcijama diljem svijeta.</s>

<s>Preminuo je 2005. godine u Parizu, a pokopan je na groblju Montparnasse.</s>

<s>Venezuelanski slikari
Venezuelanski skulptori
Konceptualni umjetnici
Biografije, Ciudad Bolívar
Biografije, Pariz</s>

